Sirdaryoda Gentra yo‘lni belgilanmagan joydan kesib o‘tayotgan mast erkakni urib ketdi. Piyoda voqea joyida vafot etdi

Sirdaryo viloyati Oqoltin tumanida spirtli ichimlik ta’siridagi piyoda xalqaro ahamiyatga ega yo‘lni belgilanmagan joydan kesib o‘tayotgan vaqtda Gentra avtomobili uni urib ketdi. Bu haqda Ichki ishlar vazirligi Yo‘l harakati xavfsizligi bosh boshqarmasi xabar berdi.
Ma’lum qilinishicha, 20-dekabr kuni soat 19:20 da A-373 avtomobil yo‘lining Oqoltin tumanidan o‘tuvchi qismida Toshkent—Jizzax yo‘nalishida harakatlanib kelayotgan Gentra yo‘lni kesib o‘tayotgan mast piyodani ko‘rmasdan, uni urib yuborgan.
Natijada piyoda avtomobilning old oynasiga boshi bilan urilgan. Bosh qismidan olingan jarohat sababli jabrlanuvchi voqea joyida vafot etgan.